Hypomnêma sur une maison qui menace de s’effondrer
Material: papyrus
Place: Oxyrhynchites
Categories: Eingabe
Anzeige
baufälliges Haus
Einsturz
Schutz
Schaden
Δημητρίῳ στρ [Ὀ]ξ[υρυγ]χ 
παρὰ Τασιόνυτος τῆς καὶ Διονυσίας 
Διονυσίου ἀπʼ Ὀξυρύγχων πόλεως κα[ὶ] 
Ἀμμωνίου Πάσειτ[ο]ς ἀπὸ τῆς μικρ[ᾶ]ς 
Ὀάσεως, τῆς δὲ Τασ[ιό]νυτος μετὰ κυρίου 
Δημητρίου Θέωνος τοῦ Θέωνος ἀπὸ 
τῆς Ὀξυρύγχων πόλεως. ὑπάρχει ἑκα
τέρῳ ἡμῶν ἐπʼ ἀμφόδου Μητρῴου 
οἰκία συναφὴς τῇ ἑκ[ατ]έ[ρο]υ· ἔχει δὲ 
ἐν γιτνίᾳ ἡμῶν Φίλων Διονυσίου 
καὶ Ἀπία Φερέμφιο[ς σ]ὺν τοῖς ἀδελ
φοῖς Διονυτᾶτι κὶ Ταποντῶτι κὶ Ἀρσοῦτ[ι] 
Σαραπίωνος κὶ Δημητροῦς Διονυ
σίου κὶ Σαραπίων Σ[α]ραπίωνος οἰκί, 
ἥτις διὰ πολυχρόνιον παλαίωσιν 
κινδυνεύει συνπεσεῖν· ὅθεν 
ὑφορώμενοι μὴ κίνδυνός τις 
ἡμεῖν καὶ τοῖς ἡμετέροις γένηται, 
ᾗ μάλιστα τῆς αὐτῆς οἰκίας φερούσης 
εἰς τὴν ἑκατέρου αὐ[λ]ὴν, ἀξιοῦμεν 
μεταδοθῆναι αὐτοῖς τοῦδε τοῦ 
ὑπομνήματος ἀντίγραφον διʼ ὑπη
ρέτου, ἵνʼ ἔχοντες ἔνγραπτον παρ
αγγελίαν τὴν ἑαυτῶν οἰκίαν ἀσφα
λίσωνται ἢ εἰδῶσι ὑπευθύνους 
αὐτοὺς ἐσομένους παντὶ τῷ 
συνοησομένῳ κινδύνῳ κα 
τοῖς ἐπακολουθήσασι βλάβεσι. 
 ε Αὐτοκράτορος Καίσαρος Τραιαν[οῦ] 
Ἁδριανοῦ Σεβαστοῦ Μεχεὶρ α. 
 Διονύσιος ὁ κ Σαρᾶς ὑπη με
τέδωκα Ἀπίᾳ Φερέμφιος 
κὶ τῷ ἀδελ αὐτ Διονυτ[ᾶ]τι διʼ αὐ
τῆς κὶ Φίλωνι Διονυσίου 
κὶ Ταποντῶτι κὶ Ἀρσοῦτι κὶ 
Δημητροῦτι κὶ Σαραπίωνι 
ἐνώπιος. ἔτους πέμπτου 
Αὐτοκράτορος Καίσαρος Τραιανοῦ 
Ἁδριανοῦ Σεβαστοῦ Μεχεῖρ 
νεομηνίᾳ.